《春晚谣》
宋代·张佖

雨微微，烟霏霏，
小庭半坼红蔷薇。钿筝斜倚画屏曲，
零落几行金雁飞。萧关梦断无寻处，
万叠春波起南浦。凌乱杨花扑绣帘，
晚窗时有流鸾语。

作者简介：（930—?）名或作佖。五代、宋间淮南人，一说常州人，字子澄。仕南唐，初为句容尉，曾上书陈治国之道。李煜时征为监察御史，历考功员外郎、中书舍人，改内史舍人。随煜归宋，仍入史馆，迁郎中。工词。性俭朴，人称菜羹张家。煜卒后，每寒食必亲拜其墓，哭甚哀。有集。